|  |  |
| --- | --- |
| **Deltagere:** | **Erling Johansen (EJ) – Anders B. Nielsen (ABN) - Frank Petersen (FP) Dorthe Lauridsen (DL) - Allan Carlsen (AC)****Jeppe Nørgaard (JN) – Henrik Schou Madsen (HSM)** |
| **Afbud:** |  |
| **Referent:** | **Henrik Schou Madsen (HSM)** |

|  |  |
| --- | --- |
| **Beslutningsprotokol:** | **Ansvar** |
| **360 Velkomst og godkendelse af dagsorden.*** EJ bød velkommen, og gik hurtigt videre til næste punkt på dagsordenen.

**361 Orientering fra formanden v/EJ*** EJ kommenterede artikel på DR.dk hvor han giver udtryk for kvalifikationskrav der ikke er angivet i den aftale vedr. kvalifikation af vægtløftere til OL 2020, der er indgået med DIF/DOK. ABN kritiserede dette og fortalte, at det havde skabt uro blandt løfterne, der var blevet usikre på, hvad de havde at holde sig til.ABN kritiserede også, at der ikke var blevet informeret ud i bestyrelsen om artiklen inden den blev offentliggjort. Det havde sat ham i en penibel situation overfor løfterne, eftersom han ikke havde kunnet give svar på deres spørgsmål.ABN efterlyste på denne baggrund nogle retningslinjer for kommunikation med pressen. Bestyrelsen opfordrede således til, at man i tilfælde af at blive interviewet til pressen informerede bestyrelsen eller som minimum den udvalgsformand for det ressortområde interviewet handler om!
* EJ kunne fortælle, at han havde besluttet at tage et år mere som formand for DVF.AC pointerede, at det stadig var nødvendigt at kigge rundt i forbundet for emner til både formand- og næstformandsposterne.
* Bestyrelsen gennemgik de ønsker til en ansættelse af Simon Darville i en konsulentrolle på enkelt specificerede opgaver som Simon havde fremsendt. Bestyrelsen besluttede at imødekomme Simons lønkrav.Det blev ligeledes besluttet at evaluere ansættelsen efter 3 måneder.AC og HSM vil mødes med Simon for endelig aftale.
* EJ lagde op til en debat om hvorvidt der skulle arbejdes på at invitere udenlandske trænere til div. samlinger og/eller træningssessioner i klubberne. Han mente at den udefra komne inspiration kunne være motiverende for eliteløfterne. Både ABN og FP påpegede, at flere løftere allerede selv havde tilknyttet udenlandske trænere og bestyrelsen mente ikke at det på den baggrund var relevant!
* EJ foreslog at der ved start af hvert bestyrelsesmøde blev gennemgået status på de opgaver, der var sat opstillet i mødereferat fra tidligere møde. Bestyrelsen var enige.
* EJ fortalte at han havde været kontakt med John Mørch, der havde indvilget i at hjælpe med at opsøge og udarbejde ansøgninger til relevante fonde. AC efterlyste status på projekt til ansøgning.
* EJ har fået indikationer fra DIF om at man via et udviklingsprojekt ville se positivt på at støtte økonomisk op bag opgaven med at få vores fitnessklubber gjort tilgængelige for Anti Doping DK. EJ og HSM vil sætte sig sammen for at udarbejde ansøgning.
* EJ har været i kontakt med Eleiko, der lover at de nye landsholdstrikoter er på vej.Eleiko havde også givet lovning på at sponsere streaming fra næste års NM Senior der skal afvikles i Danmark.

ABN spurgte til afregningen af de tildelte midler fra Fonden til støtte for bredde- og eliteidræt. HSM oplyste at der ikke var skabelon for afregningen men, at det heller ikke var nok med en udskrift af DVF’s bogføring. HSM udarbejder derfor separat regnskab for de tildelte midler.EJ spurgte til om de tildelte midler kun kom de i ansøgningen nævnte løftere til gode eller om det indgik som et ekstra tilskud til Eliteudvalgets budget. Dette afviste ABN og JN og forsikrede, at alle de tildelte midler blev anvendt i henhold til den indgåede aftale. Tilskuddet fra fonden til vore to OL kandidater på 70.000,- kr. til Tim Kring og Louise Vennekilde administreres af Eliteudvalget i samarbejde med Tim og Louise.**362 Retningslinjer for kommunikation med pressen v/ABN*** Punktet blev behandlet under punkt 361.

**363 Økonomi og budget v/JN*** AC efterlyste, at JN mere aktivt deltog i beslutninger der skulle tages i bestyrelsen.
* Bestyrelsen diskuterede anvendelsen af den ekstra økonomi, der var til rådighed via en større lønrefusion i forbindelse med HSM’s sygdom. En del af pengene skal anvendes til at aflønne Simon Darville med henblik på et boost af DVF’s indsats på de strategiske spor der pt. halter.AC spurgte til om der kunne afsættes en del af beløbet til DVF’s 75 års jubilæum næste år. Bestyrelsen diskuterede på denne baggrund mulige scenarier for et jubilæumsarrangement, men besluttede at nedsætte jubilæumsudvalg bestående af AC, FP og HSM. ABN vil forhøre David Havmand om han har interesse i at indgå i udvalget.
* AC påpegede at der på næste bestyrelsesmøde skulle fastlægges budget for 2020. Han opfordrede derfor udvalgene til at tænke over dette.JN og HSM vil udarbejde oversigt over de faste indtægter og udsende til udvalg med henblik på at modtage budgetønsker senest 2 uger før næste bestyrelsesmøde.

**364 Breddeudvalg v/AC.*** AC har afviklet 2 stævnestyringskurser i henholdsvis Svendborg og Slagelse.
* Bestyrelsen diskuterede på baggrund af ønske fra David Havmand om deltagere ved et evt. DM Ung/U15 eller DM Jun/U23 skulle kunne deltage i begge stævner. ABN og AC fandt ikke, at det var en god ide. For det første ville det besværliggøre den elektroniske stævnestyring en del ligesom at bestyrelsen heller ikke fandt idéen god. Man var mere indstillet på at følge de retningslinjer, der også gælder for de internationale stævner af samme karakter, hvor løfter kun kan tilmeldes det ene af de to stævner selvom de afvikles sideløbende.

**365 Aktivitetsudvalg v/AC.*** DL og AC oplyste, at der er rettet i Terminskalenderen hvor DM Ungdom 2020 fejlagtigt var sat til at blive afviklet en søndag! DM Ungdom 2020 er hermed sat til afholdelse lørdag den 29. februar.
* AC fandt det problematisk at DVF afvikler stævner i august måned. Erfaringen er at der er meget få tilmeldinger til disse. DL vil se på de relevante stævner og komme med bud på nye datoer.
* Der var indløbet 3 bud på afholdelse af DM Senior 2020. Bestyrelsen besluttede efter grundig gennemgang at DM Senior 2020 skal afholdes af Sportshøjskolen.
* Ligeledes var der 2 bud på afholdelse af NM Senior 2020. Bestyrelsen besluttede, at IK 99 står som arrangør i samarbejde med DVF’s administration.NM Senior bliver afholdt den 27.-29. november og HSM blev pålagt at udsende indbydelse inden udgangen af juli 2020. EJ havde noteret sig at andre lande de seneste år havde skruet op for deltagergebyret i forbindelse med div. Nordiske Mesterskaber.
* DVF var af ny klub blevet spurgt om tilladelse til at stille op til Vest Senior uden trikot. Bestyrelsen afviste og påpegede, at det plejer at være muligt at låne trikoter af andre klubber. AC vil give klubben besked.

**366 Eliteudvalg** * Til VM Senior 2010 i Pattaya, Thailand havde DVF sendt et stort hold på 10 løftere. Resultaterne var svingende.
* Der er tilmeldt 5 løftere til EM Junior/U23 2019 i Bukarest, Rumænien. FP er træner og delegationsleder.
* Ved NM Ungdom/Junior er David Havmand og Thomas Holdersen trænere. DVF har tilmeldt 5 ungdoms- og 5 juniorløftere.
* Til EM Ungdom/U15 2019 i Eilat, Israel tilmeldes 4 løftere. David Havmand er træner og delegationsleder.
* ABN fortalte at flere løftere har vist interesse for at deltage i div. internationale stævner i forbindelse med kvalifikation til OL 2020. HSM blev derfor pålagt at lægge de relevante stævner på DVF’s Terminsliste.

**367 Strategiplan for DVF v/AC.*** AC, FP og HSM har afviklet møde med DIF-konsulenter Nicklas Bjaaland og Pernille Løvengreen. DVF’s mangler i forhold til de opsatte målsætninger i strategiplanerne blev igen påpeget. Ligeså har DVF modtaget brev fra DIF’s bestyrelse med bekymring om manglerne med antydning om økonomiske konsekvenser, såfremt der ikke rettes op.Det blev aftalt ved mødet aftalt, at DIF-konsulent Pernille Løvengreen tilknyttes DVF med henblik på at gennemføre en række Workshop for at sætte skub i Fitnessporet og arbejde med at skaffe en større frivillig ressource til DVF. Første workshop vil udelukkende være målrettet DVF’s bestyrelse mens de efterfølgende vil inddrage andre interessenter.DVF skal således melde mulige datoer for afvikling ud til Pernille.
* AC, FP og HSM har afholdt møde med Dansk Styrkeløft Forbund for at koordinere samarbejde i henhold til strategiaftalen. Der tænkes samarbejde om skoleprojekt og et frivillighedsarrangement. Frivillighedsarrangementet tænkes afviklet første gang i 2021 i fællesskab med DSF. DVF påtænker at afholde et i forbindelse med DVF’s repræsentantskabsmøde.

**358 Evaluering samt kommende stævner.*** **Afholdte stævner**
* **Øst B-Mesterskaber 17/8 i Kastrup.**

31 deltagere.* **Vest B-Mesterskaber 17/8 i Aalborg.**

16 deltagere.* **Øst Junior/Masters mesterskaber 24/8 i Slagelse.**

20 deltagere.* **Ålholm Cup 7/9 i Hillerød.**

31 deltagere.* **Vest Junior/Masters mesterskaber 14/9 i Silkeborg.**

25 deltagere.* **Kommende stævner**
* **Øst Senior mesterskaber 2/11 i København SV (AK Gotha).**

AC deltager.* **Vest Senior mesterskaber 2/11 i Aalborg (AK Jyden).**

Sidsel Jæger og Kristian Andersen deltager.* **Øst Ungdom mesterskaber 23/11 i Kastrup (AK Viking).**

AC deltager* **Vest Ungdom mesterskaber 23/11 i Aarhus (Aarhus CV).**

Thomas Holdersen deltager.Der er tilmeldt tyske løftere udenfor konkurrence.* AC efterlyste, at der blev meldt ud hvem der er påsat som speakere, stævnestyrer og dommere ved kommende stævner!

**359 Eventuelt.*** Ved NTF kongressen i forbindelse med NM Senior 2020 i Vigrestad skal der vælges ny formand for NTF. Der er 2 kandidater og bestyrelsen besluttede sig for den svenske kandidat; Patrik Helgesson. EJ deltager i kongressen.

**Næste bestyrelsesmøde (budgetmøde):** Tirsdag den 26/11 i Idrættens Hus, Brøndby. Ref. Henrik Schou Madsen | ACHSMHSMFPHSMEJHSMJNHSMDLHSMACHSMACACEJ |